ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Δεκεμβρίου 1973 περί καθορισμού των ανωτάτων ορίων περιεκτικότητος για τις ανεπιθύμητες ουσίες και προϊόντα στις ζωοτροφές

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,

την πρόταση της Επιτροπής,

τη γνώμη της Συνελεύσεως (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η ζωική παραγωγή κατέχει πολύ σημαντική θέση στη γεωργία της Κοινότητος και ότι τα ικανοποιητικά αποτελέσματα εξαρτώνται κατά μέγα μέρος από τη χρήση των καταλλήλων και καλής ποιότητος ζωοτροφών-

ότι η θέσπιση κανόνων για τις ζωοτροφές αποτελεί ουσιώδη παράγοντα για την αύξηση της παραγωγικότητος της γεωργίας-

ότι οι ζωοτροφές περιέχουν συχνά ανεπιθύμητες ουσίες και προϊόντα, τα οποία δύνανται να βλάψουν την υγεία του ζώου ή, λόγω της παρουσίας τους στα ζωικά προϊόντα, την υγεία των ανθρώπων-

ότι είναι αδύνατο να αποκλεισθεί εξ ολοκλήρου η παρουσία των ουσιών και των προϊόντων αυτών και ότι είναι τουλάχιστον σημαντικό η περιεκτικότης τους στις ζωοτροφές να μειωθεί κατά τρόπο ώστε να εμποδισθεί η εμφάνιση ανεπιθυμήτων και βλαβερών αποτελεσμάτων- ότι, εν προκειμένω, είναι αδύνατο να καθορισθούν οι περιεκτικότητες αυτές κάτω του ορίου ευαισθησίας των καθορισθησομένων μεθόδων αναλύσεως σε κοινοτικό επίπεδο-

ότι οι ανεπιθύμητες ουσίες και προϊόντα είναι δυνατό να υπάρχουν μέσα στις ζωοτροφές μόνο υπό τις προϋποθέσεις οι οποίες καθορίζονται από την παρούσα οδηγία και ότι δεν είναι δυνατό να χρησιμοποιηθούν κατ' άλλο τρόπο στα πλαίσια της διατροφής των ζώων-

ότι, εν τούτοις, τα Κράτη Μέλη πρέπει να έχουν τη δυνατότητα να δεχθούν, με ορισμένες προϋποθέσεις, ότι ορισμένες ζωοτροφές εμφανίζουν περιεκτικότητα σε ανεπιθύμητες ουσίες και προϊόντα ανώτερη από αυτήν που προβλέπεται στο παράρτημα-

ότι, κατά το μέτρο κατά το οποίο τα Κράτη Μέλη διαθέτουν ήδη νομοθετικές, κανονιστικές ή διοικητικές διατάξεις, που αφορούν την ανώτατη περιεκτικότητα σε ανεπιθύμητες ουσίες και προϊόντα μέσα στις ζωοτροφές, οι διατάξεις αυτές διαφέρουν κατά τις ουσιώδεις αρχές και, λόγω του γεγονότος αυτού, έχουν άμεση επίπτωση επί της λειτουργίας της κοινής αγοράς και ως εκ τούτου πρέπει να εναρμονισθούν-

ότι πρέπει να παρασχεθεί στα Κράτη Μέλη η ευχέρεια, όταν απειλείται η υγεία των ζώων ή των ανθρώπων, να μειώνουν προσωρινά την καθορισμένη μεγίστη περιεκτικότητα ή να καθορίζουν μία μεγίστη περιεκτικότητα για άλλες ουσίες ή προϊόντα ή ακόμη να απαγορεύουν την παρουσία των ουσιών αυτών ή των προϊόντων μέσα στις ζωοτροφές-

ότι, για να αποφευχθεί η καταχρηστική άσκηση της ευχέρειας αυτής από Κράτος Μέλος, πρέπει να αποφασισθούν ενδεχόμενες τροποποιήσεις στο παράρτημα σύμφωνα με κοινοτική διαδικασία επειγούσης φύσεως και βάσει δικαιολογητικών εγγράφων-

ότι μία κατάλληλη κοινοτική διαδικασία είναι απαραίτητη για την προσαρμογή των τεχνικών διατάξεων, οι οποίες καθορίζονται στο παράρτημα σε συνάρτηση με τις εξελίξεις των επιστημονικών και τεχνικών γνώσεων-

ότι οι διατάξεις των τρίτων χωρών οι σχετικές με τις ανεπιθύμητες ουσίες και προϊόντα δύνανται να διαφέρουν από εκείνες που προβλέπονται από την παρούσα οδηγία και ότι πρέπει, ως εκ τούτου, να επιτραπεί στα Κράτη Μέλη να μην εφαρμόζουν τέτοιες διατάξεις στις ζωοτροφές κατά την εξαγωγή προς τις χώρες αυτές-

ότι, για την εξασφάλιση, κατά την εμπορία των ζωοτροφών, της τηρήσεως των προϋποθέσεων των καθοριζομένων για τις ανεπιθύμητες ουσίες και προϊόντα, τα Κράτη Μέλη οφείλουν να προβλέπουν κατάλληλες διατάξεις ελέγχου-

ότι οι ζωοτροφές που ανταποκρίνονται στις προϋποθέσεις αυτές πρέπει, όσον αφορά την περιεκτικότητα σε ανεπιθύμητες ουσίες και προϊόντα, να υποβάλλονται μόνο στους περιορισμούς της εμπορίας που προβλέπονται στην παρούσα οδηγία-

ότι, για τη διευκόλυνση της εφαρμογής των εξεταζομένων μέτρων, πρέπει να προβλεφθεί διαδικασία η οποία να εγκαθιδρύει στενή συνεργασία μεταξύ των Κρατών Μελών και της Επιτροπής, στο πλαίσιο της Μονίμου Επιτροπής Ζωοτροφών, που συστήθηκε με απόφαση του Συμβουλίου της 20ής Ιουλίου 1970 (3),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία αφορά τον καθορισμό των ανωτάτων ορίων περιεκτικότητος για τις ανεπιθύμητες ουσίες και προϊόντα στις ζωοτροφές που απαριθμούνται στο παράρτημα.

2. Η παρούσα οδηγία εφαρμόζεται με την επιφύλαξη των διατάξεων που αφορούν:

α) τις πρόσθετες ύλες στις ζωοτροφές-

β) την εμπορία των ζωοτροφών

γ) τον καθορισμό των ανωτάτων ορίων περιεκτικότητος για τα υπολείμματα φυτοφαρμάκων επάνω και μέσα στα προϊόντα τα οποία προορίζονται για τη διατροφή των ζώων.

Άρθρο 2

Κατά την έννοια της οδηγίας αυτής νοούνται ως:

α) ζωοτροφές: οι οργανικές ή ανόργανες ουσίες, απλές ή σε μείγμα, που περιέχουν ή όχι πρόσθετες ύλες, προοριζόμενες στη δια του στόματος διατροφή των ζώων-

β) απλές ζωοτροφές: τα διάφορα φυτικά και ζωικά προϊόντα, σε φυσική κατάσταση, νωπά ή διατηρημένα, και τα παράγωγα των βιομηχανικών τους μεταποιήσεων, όπως επίσης και οι διάφορες οργανικές και ανόργανες ουσίες που προορίζονται ως έχουν στη δια του στόματος διατροφή των ζώων-

γ) ημερήσιο σιτηρέσιο: η συνολική ποσότητα ζωοτροφών, με περιεκτικότητα υγρασίας 12%, η αναγκαία κατά μέσο όρο, ανά ημέρα, για ένα ζώο ορισμένου είδους, κατηγορίας, ηλικίας και αποδόσεως για την ικανοποίηση του συνόλου των αναγκών του-

δ) πλήρεις ζωοτροφές: τα μίγματα ζωοτροφών τα οποία, λόγω της συνθέσεως τους, επαρκούν για την κάλυψη ημερησίου σιτηρεσίου-

ε) συμπληρωματικές ζωοτροφές: τα μίγματα ζωοτροφών τα οποία περιέχουν υψηλά ποσοστά ορισμένων ουσιών και που, λόγω της συνθέσεώς τους, δεν εξασφαλίζουν στα ζώα το ημερήσιο σιτηρέσιο παρά μόνο αν χρησιμοποιούνται σε συνδυασμό μέ άλλες ζωοτροφές.

Άρθρο 3

1. Τα Κράτη Μέλη ορίζουν ότι οι ουσίες και τα προϊόντα τα οποία απαριθμούνται στο παράρτημα είναι ανεκτά στις ζωοτροφές μόνο με τις προϋποθέσεις που καθορίζονται στο παράρτημα τούτο.

2. Τα Κράτη Μέλη δύνανται να αποδεχθούν ότι η ανωτάτη προβλεπόμενη στο παράρτημα περιεκτικότητα για τις ζωοτροφές δύναται να παρακαμφθεί:

- αν οι ζωοτροφές αυτές προορίζονται αποκλειστικά για τους αναγνωρισμένους παρασκευαστές ζωοτροφών και ανταποκρίνονται,κατόπιν αναμείξεως, στις διατάξεις του παραρτήματος, και

- αν κάθε άλλος προορισμός φαίνεται ως αποκλειόμενος από μία σχετική ένδειξη.

Άρθρο 4

Τα Κράτη Μέλη ορίζουν ότι οι συμπληρωματικές ζωοτροφές, στο μέτρο κατά το οποίο δεν υφίστανται ως προς αυτές ειδικές διατάξεις, δεν δύνανται να περιέχουν, λαμβάνοντας υπόψη την προβλεπόμενη για τη χρησιμοποίησή τους αραίωση, ποσότητες σε ουσίες και προϊόντα, τα οποία απαριθμούνται στην παρούσα οδηγία, ανώτερες εκείνων που καθορίζονται για τις πλήρεις ζωοτροφές.

Άρθρο 5

1. Όταν Κράτος Μέλος κρίνει ότι μία μεγίστη περιεκτικότητα καθορισμένη στο παράρτημα ή ότι μία ουσία ή ένα προϊόν που δεν αναφέρεται στο παράρτημα προκαλεί κίνδυνο για την υγεία των ζώων ή των ανθρώπων, αυτό το Κράτος Μέλος δύναται προσωρινά να μειώσει την περιεκτικότητα αυτή, να καθορίσει μία μεγίστη περιεκτικότητα ή να απαγορεύσει την παρουσία της ουσίας ή του προϊόντος αυτού στις ζωοτροφές.

Ανακοινώνει αμέσως στα άλλα Κράτη Μέλη και στην Επιτροπή τη ληφθέντα μέτρα, συνοδευόμενα από αιτιολογική έκθεση.

2. Σύμφωνα με τη διαδικασία που προβλέπεται στο άρθρο 10, αποφασίζεται αμέσως αν το παράρτημα πρέπει να τροποποιηθεί. Για όσο χρόνο δεν λαμβάνεται απόφαση, είτε από το Συμβούλιο είτε από την Επιτροπή, το Κράτος Μέλος δύναται να διατηρεί τα μέτρα που έθεσε σε εφαρμογή.

Άρθρο 6

Οι τροποποιήσεις οι οποίες πρέπει να επέλθουν στο παράρτημα, λόγω της εξελίξεως των επιστημονικών ή τεχνικών γνώσεων, αποφασίζονται σύμφωνα με τη διαδικασία που προβλέπεται στο άρθρο 9.

Άρθρο 7

Τα Κράτη Μέλη μεριμνούν ώστε οι ζωοτροφές, οι οποίες είναι σύμφωνες με τις διατάξεις της οδηγίας αυτής, να μην υπόκεινται σε άλλους περιορισμούς εμπορίας όσον αφορά την παρουσία ανεπιθυμήτων ουσιών και προϊόντων.

Άρθρο 8

1. Τα Κράτη Μέλη λαμβάνουν όλες τις αναγκαίες διατάξεις για να πραγματοποιείται, τουλάχιστον δειγματοληπτικά, ο επίσημος έλεγχος των ζωοτροφών, όσον αφορά την τήρηση των προϋποθέσεων που προβλέπονται στην παρούσα οδηγία.

2. Τα Κράτη Μέλη ανακοινώνουν στα άλλα Κράτη Μέλη και στην Επιτροπή το όνομα των υπηρεσιών τις οποίες έχουν ορίσει για να πραγματοποιούν αυτούς τους ελέγχους-

Άρθρο 9

1. Σε περίπτωση που γίνεται αναφορά στη διαδικασία που ορίζεται στο παρόν άρθρο, η Μόνιμη Επιτροπή Ζωοτροφών, αποκαλούμενη στο εξής "η επιτροπή" συγκαλείται αμέσως από τον πρόεδρό της, είτε με δική του πρωτοβουλία είτε μετά από αίτηση Κράτους Μέλους.

2. Στην επιτροπή, οι ψήφοι των Κρατών Μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.

3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας την οποία ο πρόεδρος μπορεί να ορίσει σε συνάρτηση με τον επείγοντα χαρακτήρα των προς εξέταση θεμάτων. Αποφαίνεται με πλειοψηφία σαράντα μιας ψήφων.

4. Η Επιτροπή θεσπίζει τα μέτρα και τα θέτει αμέσως σε εφαρμογή, όταν αυτά είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει αμέσως στο Συμβούλιο πρόταση σχετική με τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.

Εάν, κατά τη λήξη της προθεσμίας τριών μηνών από την ημερομηνία κατά την οποία συγκλήθηκε, το Συμβούλιο δεν έχει θεσπίσει μέτρα, η Επιτροπή θεσπίζει τα προταθέντα μέτρα και τα θέτει αμέσως σε εφαρμογή, εκτός εάν το Συμβούλιο αποφανθεί, με απλή πλειοψηφία, κατά των μέτρων αυτών.

Άρθρο 10

1. Στην περίπτωση που γίνεται αναφορά στη διαδικασία που ορίζεται στο παρόν άρθρο, η επιτροπή συγκαλείται αμέσως απο τον πρόεδρό της, είτε με δική του πρωτοβουλία είτε μετά από αίτηση Κράτους Μέλους.

2. Στην επιτροπή, οι ψήφοι των Κρατών Μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.

3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας δύο ημερών. Αποφαίνεται με πλειοψηφία σαράντα μιας ψήφων.

4. Η Επιτροπή θεσπίζει τα μέτρα και τα θέτει αμέσως σε εφαρμογή, όταν είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει αμέσως στο Συμβούλιο πρόταση σχετική με τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.

Εάν κατά τη λήξη προθεσμίας δεκαπέντε ημερών από την ημερομηνία κατά την οποία συγκλήθηκε, το Συμβούλιο δεν έχει θεσπίσει μέτρα, η Επιτροπή θεσπίζει τα προταθέντα μέτρα και τα θέτει αμέσως σε εφαρμογή, εκτός εάν το Συμβούλιο αποφανθεί, με απλή πλειοψηφία, κατά των μέτρων αυτών.

Άρθρο 11

Η παρούσα οδηγία δεν θίγει το δικαίωμα των Κρατών Μελών να μην εφαρμόζουν τις διατάξεις που προβλέπονται για τις ζωοτροφές οι οποίες προορίζονται για εξαγωγή προς τρίτες χώρες.

Άρθρο 12

Τα Κράτη Μέλη θέτουν σε ισχύ την 1η Ιανουαρίου 1976 τις αναγκαίες νομοθετικές, κανονιστικές ή διοικητικές διατάξεις, για τη συμμόρφωσή τους προς την οδηγία αυτή. Πληροφορούν περί τούτου αμέσως την Επιτροπή.

Άρθρο 13

Η παρούσα οδηγία απευθύνεται στα Κράτη Μέλη.

Έγινε στις Βρυξέλλες, στις 17 Δεκεμβρίου 1973.

Για το Συμβούλιο

Ο Πρόεδρος

I.N0RGAARD

(1) ΕΕ αριθ. Α 10 της 5.2.1972, σ. 35.

(2) ΕΕ αριθ. Α 4 της 20.1.1972, σ.3.

(3) ΕΕ αριθ. Ν 170 της 3.8.1970, σ.1.

ΠΑΡΑΡΤΗΜΑ

"" ID="1">Α. Ουσίες (ιόντα ή στοιχεία)" ID="1" ASSV="4">1. Αρσενικόν> ID="2">Απλές ζωοτροφές, εξαιρέσει των:> ID="3">2"> ID="2">- αλεύρων απεξηραμμένου χόρτου, μηδικής και τριφυλλίου> ID="3">4"> ID="2">- φωσφορικών αλάτων και ζωοτροφών προερχομένων από την επεξεργασία ιχθύων ή άλλων θαλασσίων ζώων> ID="3">10"> ID="2">Πλήρεις ζωοτροφές> ID="3">2"> ID="1" ASSV="4">2. Μόλυβδος> ID="2">Απλές ζωοτροφές, εξαιρέσει των:> ID="3">10"> ID="2">- φωσφορικών αλάτων> ID="3">30"> ID="2">- ζυμών> ID="3">5"> ID="2">Πλήρεις ζωοτροφές> ID="3">5"> ID="1" ASSV="11">3. Φθόριον> ID="2">Απλές ζωοτροφές, εξαιρέσει των:> ID="3">150"> ID="2">- ζωοτροφών ζωικής προελεύσεως> ID="3">500"> ID="2">- φωσφορικών αλάτων> ID="3">2 000"> ID="2">Πλήρεις ζωοτροφές, εξαιρέσει των:> ID="3">150"> ID="2">- πλήρων ζωοτροφών δια βοοειδή και αιγοπρόβατα:"> ID="2">- εις περίοδο γαλακτοπαραγωγής> ID="3">30"> ID="2">- δια τας άλλας κατηγορίας> ID="3">50"> ID="2">- πλήρων ζωοτροφών δια χοίρους> ID="3">100"> ID="2">- πλήρων ζωοτροφών δια πτηνά> ID="3">350"> ID="2">- πλήρων ζωοτροφών δια νεοσσούς> ID="3">250"> ID="2">Ανοργάνων ουσιών δια βοοειδή και αιγοπρόβατα> ID="3">2 000 (1)"> ID="1" ASSV="3">4. Υδράργυρος> ID="2">Απλές ζωοτροφές, εξαιρέσει των:> ID="3">0,1"> ID="2">- ζωοτροφών προερχομένων από την επεξεργασία των ιχθύων ή άλλων θαλασσίων ζώων> ID="3">0,5"> ID="2">Πλήρεις ζωοτροφές> ID="3">0,1"> ID="1" ASSV="2">5. Νιτρικά άλατα> ID="2">Ιχθυάλευρα> ID="3">60

(εκπεφρασμένα εις νιτρικόν νάτριον)"> ID="2">Πλήρεις τροφές> ID="3">15

(εκπεφρασμένα εις νιτρικόν νάτριον)"" ID="1">Β. Προϊόντα" ID="1" ASSV="5">1. Αφλατοξίνη Β1> ID="2">Απλές ζωοτροφές> ID="3">0,05"> ID="2">Πλήρεις τροφές δια βοοειδή και αιγοπρόβατα (εξαιρέσει των γαλακτοπαραγωγών ζώων, των μόσχων και των αμνών)> ID="3">0,05"> ID="2">Πλήρεις ζωοτροφές δια χοίρους και πτηνά (εξαιρέσει των νεαρών ζώων)> ID="3">0,02"> ID="2">Άλλες πλήρεις ζωοτροφές> ID="3">0,01"> ID="2">Συμπληρωματικές ζωοτροφές δια ζώα γαλακτοπαραγωγής> ID="3">0,02"> ID="1" ASSV="6">2. Υδροκυανικόν οξύ> ID="2">Απλές ζωοτροφές, εξαιρέσει των:> ID="3">50"> ID="2">- σπόρων λίνου> ID="3">250"> ID="2">- πλακούντων λίνου> ID="3">350"> ID="2">- προϊόντων μανιόκας και πλακούντων αμυγδάλων> ID="3">100"> ID="2">Πλήρεις ζωοτροφές, εξαιρέσει των:> ID="3">50"> ID="2">- πλήρων ζωοτροφών δια νεοσσούς> ID="3">10"> ID="1" ASSV="6">3. Ελευθέρα Γκοσυπόλη> ID="2">Απλές ζωοτροφές, εξαιρέσει των:> ID="3">20"> ID="2">- Πλακούντων βάμβακος> ID="3">1 200"> ID="2">Πλήρεις ζωοτροφές, εξαιρέσει των:> ID="3">20"> ID="2">- πλήρων ζωοτροφών δια βοοειδή και αιγοπρόβατα> ID="3">500"> ID="2">- πλήρων τροφών δια πτηνά (εξαιρέσει των ωοτόκων) και μόσχους> ID="3">100"> ID="2">- πλήρων ζωοτροφών δια κονίκλους και χοίρους (εξαιρέσει των χοιριδίων)> ID="3">60"> ID="1">4. Θεοβρωμίνη (Theobromine)> ID="2">Πλήρεις ζωοτροφές> ID="3">300"> ID="1" ASSV="5">5. Σιναπέλαιον> ID="2">Απλές ζωοτροφές, εξαιρέσει των:> ID="3">100"> ID="2">- πλακούντων σπερμάτων των ειδών brassica και sinapis> ID="3">4 000

(εκπεφρασμένο σε ισοθειοκυανικόν αλλύλιον)"> ID="2">Πλήρεις ζωοτροφές, εξαιρέσει των:> ID="3">150

(εκπεφρασμένο σε ισοθειοκυανικόν αλλύλιον)"> ID="2">- πλήρων ζωοτροφών δια βοοειδή και αιγοπρόβατα (εξαιρέσει των νεαρών ζώων)> ID="3">1 000

(εκπεφρασμένο σε ισοθειοκυανικόν αλλύλιον)"> ID="2">- Πλήρων ζωοτροφών δια χοίρους (εξαιρέσει των χοιριδίων) και πτηνά> ID="3">500

(εκπεφρασμένο σε ισοθειοκυανικόν αλλύλιον)"> ID="1" ASSV="2">6. Βινυλοθειοξαζολιδίνη (Vinyloxazolidine Thione)> ID="2">Πλήρεις ζωοτροφές δια πτηνά, εξαιρέσει των:> ID="3">1 000"> ID="2">- πλήρων ζωοτροφών δια πτηνά ωοπαραγωγής> ID="3">500"> ID="1">7. Εργότιον σικάλεως

(Σκληρώτια του μύκητος Claviceps purpurea)> ID="2">Όλες οι ζωοτροφές περιέχουσες μη αλεσμένα σπέρματα δημητριακών> ID="3">1 000"> ID="1">8. Σπόροι ζιζανίων και μη αλεσμένα ή θραυσμένα σπέρματα περιέχοντα αλκαλοειδή, γλυκοζίτας ή άλλας τοξικάς ουσίας, μεμονωμένως ή ομού, συμπεριλαμβανομένων των ειδών:> ID="2">Όλες οι ζωοτροφές> ID="3">3 000"> ID="1">α) Αίρας της μεθυστικής Lolium Temulentum L.> ID="3">1 000"> ID="1">β) Lolium Remotum Schrank,> ID="3">1 000"> ID="1">γ) Στραμώνιου του κοινού Datura stramonium, L.> ID="3">1 000"> ID="1">9. Σπέρματα και σπόροι και παράγωγα της επεξεργασίας των, των ειδών:

Βερυκκοκέας-Prunus Armeniaca L.

Πικραμυγδαλής-Prunus Amygdalus Batsche var Amara (DC.) Focke

Οξυάς της αλσοφίλου μη αποφλοιωμένα σπέρματα

Fagus Silvatica-L.

Χαμαιλίνου του ήμερου

Camelina Sativa (L.) Grantz

Βασσίας της βουτυροφόρου, βασσίας της πλατυφύλλου

Madhuca, indica Gmel και Madhuca Longifolia (L)

Macbr. και άλλες ποικιλίες τοξικές του είδους βάσσια

Σπέρματα βουτυροσπέρμου του πάρκειου Butyrospermum Parkii (G. Don) Kotschy

Ιατρευτικής της καθαρτικής

Jatropha Curcas L.

Ψευδοκρότωνα του τίγλιου

Croton Tiglium L.

Κράμβης (Brassica):

Brassica Cernua Forbes και Hemsl.

Brassica Juncea (L.) Czern.

και Coss. ssp. Integrifolia

(West.) Thell

Brassica Juncea (L.) Czern.

και Coss. ssp. Juncea

Brassica Juncea (L.) Czern.

και Coss. ssp. Carinata

Brassica Nigra (L.) W.D.J.

Koch> ID="2">Όλες οι ζωοτροφές> ID="3">μηδέν (2)"> ID="1">10.Ρετσινολαδιάς - Ricinus Communis L.> ID="2">Όλες οι ζωοτροφές> ID="3">10

(εκπεφρασμένα εις περιβλήματα των σπερμάτων)"> ID="1">11. Κροτάλου

Crotalaria L.> ID="2">Όλες οι ζωοτροφές> ID="3">100"""

(1) Τα Κράτη Μέλη δύνανται επίσης να καθορίσουν μία μεγίστη περιεκτικότητα σε φθόριο ίση προς 1,25% της περιεκτικότητος σε φωσφόρο.

(2) Αμελητέες ποσότητες μη υπερβαίνουσες το κατώτερο όριο ευαισθησίας της μεθόδου προσδιορισμού είναι ανεκτές.